stanford-oval/wikipedia huggingface dataset:
עונת 1994/1995 בליגה לאומית א' בכדורסל
פלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |  1 |   מכבי תל אביב | 94 | 75 | 95 |  |  |   |  |  |  |  |  |  |  |  |
|  |  4 |   הפועל תל אביב | 68 | 74 | 92 |  |  |   |  |  |  |  |  |  |  |  |
|  |  4 |   הפועל תל אביב | 68 | 74 | 92 |  |  |   |   |  1 |   מכבי תל אביב | 86 | 78 | 95 |  |  |
|  |  |  |  |  |  |  |  |   |   |  1 |   מכבי תל אביב | 86 | 78 | 95 |  |  |
|  |  |  |  |  |  |  |  |   |   |  3 |   גליל עליון | 70 | 73 | 63 |  |  |
|  |  2 |   הפועל חולון | 84 | 74 | 95 | 67 |  |   |   |  3 |   גליל עליון | 70 | 73 | 63 |  |  |
|  |  2 |   הפועל חולון | 84 | 74 | 95 | 67 |  |   |  |  |  |  |  |  |  |  |
|   |  3 |   גליל עליון | 94 | 90 | 78 | 84 |  |   |  |  |  |  |  |  |  |  |
כדורסלנים מצטיינים

ג'יי יובנקס ממכבי רמת גן עם 30.9 סלים למשחק ו-5.9 ריבאונדים השיג בעונה הסדירה מדד הגבוה בין כל הכדורסלנים.
ג'יי יובנקס ממכבי רמת גן היה מלך הסלים עם 30.9 סלים למשחק.
אמיר כץ מבני הרצליה היה מלך הסלים הישראלי עם 20.5 סלים למשחק
סנטנה דו ליברמנטו

הכיכר הבינלאומית ריברה ליברמנטו - הכיכר הבינלאומית היחידה בעולם
סנטנה דו ליברמנטו (בפורטוגזית: Santana do Livramento) היא עיר במדינת ריו גראנדה דו סול בברזיל. היא ממוקמת על הגבול עם אורוגוואי וצמודה לעיר ריברה מעבר לגבול, וביחד איתה יוצרת שטח עירוני רצוף של כ-200,000 בני אדם.
גאוגרפיה

סנטה דו ליברמנטו ממוקמת בגובה של כ-210 מטרים מעל פני הים וממוקמת כ-500 קילומטרים מבירת המחוז פורטו אלגרה. האוכלוסייה בעיר מנתה בשנת 2010 כ-90,000 תושבים בשטח של כ-7,000 קילומטרים רבועים. כלכלת העיר נשענת ברובה על חקלאות הכוללת שדות חקלאיים גידול בקר, ייצור ומסחר ביין, תיירות ותעשיית מוצרי עור. העיר גם ממוקמת על קו הרוחב 31 דרום, מה שהופך אותה לאזור אידיאלי לייצור יין. אירוח כפרי הוא גם אחד ממקורות ההכנסה של העיר, והוא מהווה אפשרות פופולרית בקרב התיירים בה.
הגבול והיחסים

הגבול בין סנטנה דו ליברמנטו לריברה נקרא Frontera De la Paz (בעברית: גבול השלום) הוא מעבר חופשי בו ניתן לעבור את הגבול דרך רחוב ובלי שום ביקורת, עובדה זו מושכת תיירים רבים המגיעים לעיר, בעיקר מריברה, על מנת לבקר בחנויות דיוטי פרי, שנוצרו עקב הקרבה והיחסים הטובים בין שתי הערים. עוד ביטוי של היחסים הטובים בין הערים הוא משחקי ידידות שנערכים תדיר בין קבוצות משתי הערים.
תחבורה

בעיר יש תחנה של הרכבת הטרנס-מדינית בין אורוגוואי לברזיל. בעיר קיים שדה תעופה אבל טיסות סדירות נוחתות בדרך כלל בשדה תעופה גדול יותר בעיר הצמודה ריברה.
היסטוריה

פרק זה לוקה בחסר. אנא תרמו לוויקיפדיה ו.
היישוב נוסד בתאריך 30 ביולי 1823 ובשנת 1857 הוכרז כעיר.
הערות שוליים

↑  נתונים על העיר באתר mongabay.com
| --- | --- |
בקרת זהויות :  NLI: 987007562263705171  LCCN: n83190945  SUDOC: 174346972  VIAF: 130226967   WorldCat (עם VIAF): 130226967
סל מיחזור (מחשב)

סמל הקובץ:סל המיחזור
סל המיחזור (ידוע גם כאשפה בלינוקס, ובשמות נוספים במערכות מסוימות) הוא מקום אחסון זמני, לקבצים שנמחקו במנהל הקבצים על ידי המשתמש, אך עדיין לא הוסרו סופית ממערכת הקבצים. באופן מצוי סל מיחזור מופיע למשתמש כתיקיית קבצים מיוחדת המאפשרת למשתמש לצפות בקבצים שנמחקו, לבטל את מחיקת הקבצים שנעשתה בטעות, או למחוק אותם סופית.
בסל המיחזור נשמר המיקום המקורי של כל קובץ שנמחק. במערכות מסוימות הקבצים שבסל המיחזור חייבים להיות מוצאים ממנו כדי לאפשר שימוש חוזר בהם.
תוכנות, עשויות להעביר לסל המיחזור בעת מחיקת קובץ, ועשויות שלא להעביר. הדבר תלוי ברמת השילוב של התוכנה בסביבת שולחן העבודה והאפשרויות שלה. תוכניות רמה-נמוכה, על פי רוב עוקפות את פונקציית סל המיחזור ומוחקות את הקבצים מיד. תוכנה הכוללת שימוש במנהל קבצים, עשויה כן לשלוח ושלא לשלוח, קבצים אל סל המיחזור, או לתת למשתמש את האפשרות לבחור בין השניים.
הערות שוליים

↑  הסל יכול אכן להיות תיקייה אחת ויכול להיות בעל מבנה אחר, תלוי במערכת
↑  או על ידי מחיקה פרטנית של הקבצים הרצויים או על ידי פונקציית "ריקון סל המיחזור" המוחקת את כל התוכן הקיים בסל.
סיפיווה טשאבאלאלה

לורנס סיפיווה טשאבאלאלה (באנגלית: Lawrence Siphiwe Tshabalala; נולד ב-25 בספטמבר 1984) הוא כדורגלן דרום אפריקאי המשחק כקשר בארזורומספור מליגת העל הטורקית.
קריירה

טשאבאלאלה שיחק באקדמיה של קייזר צ'יפס. בשנת 2003 עבר לאלכסנדרה יונייטד שבליגה השנייה של דרום אפריקה. לאחר שנה באלכסנדרה יונייטד חתם לשלוש שנים בפרי סטייס סטארס.
הוא התקבל לקייזר צ'יפס כחלק מפרויקט שחקנים של הקבוצה. השחקן נראה היה כאחד מבעלי ההשפעה הגדולים המקומיים שיכול להוביל את הקבוצה לניצחונות ואליפויות.
ב-28 באוגוסט 2018 טשאבאלאלה חתם בארזורומספור מליגת העל הטורקית.
קריירה בנבחרת הלאומית

משחקו הראשון של טשאבאלאלה במדי נבחרת דרום אפריקה, היה במשחק ידידות נגד מצרים ב-14 בינואר 2006.
הוא היווה חלק בגביע אפריקה לאומות 2006, גביע אפריקה לאומות 2008, ובגביע הקונפדרציות 2009. ב-11 ביוני 2010, הבקיע טשאבאלאלה את השער הראשון במונדיאל 2010 נגד מקסיקו בדקה ה-55, במשחק שנגמר בשוויון 1-1. מאוחר יותר, השער הוכרז כשער השנה על ידי פיפ"א.
הערות שוליים

↑  עמית גולדשטיין‏, הפועל ת"א: סיפיווה טשבלאלה לא יגיע למבחנים, באתר וואלה, 5 ביולי 2011
| נבחרת דרום אפריקה – גביע אפריקה לאומות 2006 |
| --- | --- | --- |
|  1 מרלין •  2 טאו •  3 ד. טשאבאלאלה •  4 קאטזה •  5 מביזלה •  6 גקסה •  7 ס. טשאבאלאלה •  8 גומבי •  9 נלקו •  10 וילקאזי •   11 ואן הירדן •  12 מקאניה • 13 איסה •  14 נומווטה • 15 זומה • 16 ג'וזפס • 17 מקארתי • 18 מפלה • 19 מסיללה • 20 נקוסי • 21 מיר • 22 פאלי • 23 מוקואנה • מאמן: דומיטרו |  1 מרלין •  2 טאו •  3 ד. טשאבאלאלה •  4 קאטזה •  5 מביזלה •  6 גקסה •  7 ס. טשאבאלאלה •  8 גומבי •  9 נלקו •  10 וילקאזי •   11 ואן הירדן •  12 מקאניה • 13 איסה •  14 נומווטה • 15 זומה • 16 ג'וזפס • 17 מקארתי • 18 מפלה • 19 מסיללה • 20 נקוסי • 21 מיר • 22 פאלי • 23 מוקואנה • מאמן: דומיטרו | דרום אפריקה |
| נבחרת דרום אפריקה – גביע אפריקה לאומות 2008 |
| --- | --- | --- |
|  1 פרננדז •  2 פרנסמן •  3 מסיללה •  4 מוקואנה •  5 מוריס •  6 דיווידס •  7 נלאפו •  8 טשאבאלאלה •  9 מורירי •  10 פינאר •   11 ואן הירדן •  12 מודיסה • 13 מלונגו •  14 צ'באנגו • 15 זומה • 16 ג'וזפס • 17 אמפלה • 18 ולאזה • 19 מון • 20 אוונס • 21 פאנטיני • 22 דיגקאשווה • 23 קונה • מאמן: פריירה |  1 פרננדז •  2 פרנסמן •  3 מסיללה •  4 מוקואנה •  5 מוריס •  6 דיווידס •  7 נלאפו •  8 טשאבאלאלה •  9 מורירי •  10 פינאר •   11 ואן הירדן •  12 מודיסה • 13 מלונגו •  14 צ'באנגו • 15 זומה • 16 ג'וזפס • 17 אמפלה • 18 ולאזה • 19 מון • 20 אוונס • 21 פאנטיני • 22 דיגקאשווה • 23 קונה • מאמן: פריירה | דרום אפריקה |
| נבחרת דרום אפריקה – מונדיאל 2010 |
| --- | --- | --- |
|  1 ג'וזפס •  2 גקסה •  3 מסיללה •  4 מוקואנה •  5 נגקונגקה •  6 סיבאיה •  7 דיווידס •  8 טשאבאלאלה •  9 אמפלה •  10 פינאר •   11 מודיסה •  12 לטושוליאנה • 13 דיגקאשווה •  14 בות' • 15 ת'וואלה • 16 קונה • 17 פארקר • 18 נומווטה • 19 מורירי • 20 קומאלו • 21 סנגווני • 22 וולטרס • 23 קובוני • מאמן: פריירה |  1 ג'וזפס •  2 גקסה •  3 מסיללה •  4 מוקואנה •  5 נגקונגקה •  6 סיבאיה •  7 דיווידס •  8 טשאבאלאלה •  9 אמפלה •  10 פינאר •   11 מודיסה •  12 לטושוליאנה • 13 דיגקאשווה •  14 בות' • 15 ת'וואלה • 16 קונה • 17 פארקר • 18 נומווטה • 19 מורירי • 20 קומאלו • 21 סנגווני • 22 וולטרס • 23 קובוני • מאמן: פריירה | דרום אפריקה |
סל שדה של ארבע נקודות

בכדורסל, סל שדה של ארבע נקודות הוא סל שדה שנקלע מחלק של המגרש המיועד לזריקת ארבע נקודות, הרחוק יותר מהסל מאשר קו השלשות, ומעניק לקבוצה ארבע נקודות.
סל הארבע נקודות הוצג לראשונה ב-2010 על ידי ההארלם גלובטרוטרס כשנקלע משני עיגולים במרחק 35 רגל (11 מטרים) מהסל (11.25 רגל (3.43 מטרים) רחוק יותר מקשת השלוש ב-NBA), וב-2016 נוספה קשת ארבע נקודות במרחק 30 רגל (9.1 מטרים) מהסל. ליגת הכדורסל 3x3 האמריקאית BIG3 היא הליגה המקצוענית הראשונה שהכניסה את סל הארבע נקודות, כשבמשחקיה ישנם שלושה מעגלים, גם הם במרחק 30 רגל מהסל, שסלים מהם נחשבים כסלי ארבע נקודות.
בליגת ה-ABA (אנ') החצי-מקצוענית, כל סל שנקלע מעבר לקו מחצית המגרש מעניק לקבוצה ארבע נקודות.
החל משנת 2022 נכלל במשחק האולסטאר של ה-WNBA סל שדה של ארבע נקודות, המוענק על כל קליעה מתוך שני מעגלים הממוקמים בכל צד של המגרש, כ-28 רגל (8.5 מטרים) מהסל.
במשחקי ליגת ה-PBA הפיליפינית, החל מגביע המושלים 2024, נכללת קשת ארבע נקודות כ-8.5 מטרים מהסל, כמטר אחרי קו השלוש. זו ליגת הכדורסל 5x5 המקצועית הראשונה בעולם שמשלבת סל של ארבע נקודות בחוקיה. סל הארבע נקודות הרשמי הראשון בהיסטוריה נקלע על ידי כריס באנקרו מהמראלקו בולטס ב-18 באוגוסט 2024.
הערות שוליים

↑  Harlem Globetrotters Revolutionized Game with 4-Point Shot in 2010, Business Wire, ‏26 בפברואר 2014
↑  Going deep: Harlem Globetrotters add a four-point line, USA Today, ‏22 בספטמבר 2016
↑  BIG3: Mike Bibby hits pair of 4-pointers as Ice Cube's league makes its debut, USA Today, ‏26 ביוני 2017
↑  חוקי הליגה, באתר ה-ABA
↑  4-Point Shot Highlight Special Rules for AT&T WNBA All-Star 2022, ליגת ה-WNBA, ‏8 ביולי 2022
↑  PBA officially adopts four-point shot for next season, Spin.ph, ‏22 ביולי 2024
↑  מהפכני: צפו בסל הראשון אי פעם לארבע נק`, באתר ערוץ הספורט, 18 באוגוסט 2024
סלאמוויט באיולין-טפרי

| --- | --- |

באיולין-טפרי בפגישת המשלחת הישראלית לאולימפיאדת טוקיו 2020 בבית הנשיא
 לידה:  24 במרץ 1994 (בת 30) אתיופיה אתיופיה
 מידע כללי
 מדינה:  ישראל 
 בן או בת זוג:  מארו טפרי (ינואר 2017–?) 
 ספורט
 ענף ספורט:  אתלטיקה
 תת-ענף:  ריצות בינוניות וארוכות
 מועדון:  מכבי תל אביב
 מאמן:  דן סלפטר, טסמה אבשירו
 הישגים
 שיאים אישיים:  ריצת 1,500 מטר: 4:11.37 דקות (2019), שיא ישראל   ריצת 5,000 מטר: 14:53.43 דקות (2021) שיא ישראל  ריצת 10,000 מטר: 31:19.50 דקות (2021)  ריצת 3000 מטר (אולם): 8:48.85 דקות, שיא ישראל
 
סלאמוויט דאגנאצ'ו באיולין-טפרי (נולדה ב-24 במרץ 1994) היא אתלטית ישראלית ילידת-אתיופיה, פעמיים אלופת ישראל (2019, 2021) ושיאנית ישראל בריצת 1500 מטר, שיאנית ישראל בריצת 5000 מטר ובריצת 3000 מטר באולם. ייצגה את ישראל באולימפיאדת טוקיו (2020).
ביוגרפיה

באיולין-טפרי נולדה וגדלה באתיופיה, למשפחה לא-יהודית. החלה להתאמן בריצה בגיל 13. ב-2012 הכירה את האתלט הישראלי יליד-אתיופיה מארו טפרי במחנה אימונים שנערך באתיופיה. ב-2017 השניים התחתנו באתיופיה, והיא היגרה לישראל בעקבותיו. לאחר הערמת קשיים עקב מוצאה הלא-יהודי, לבסוף באפריל 2019 משרד הפנים אישר לה אזרחות ישראלית, מתוקף נישואיה. בני הזוג מתגוררים כיום בקרית אתא.
מתאמנת במועדון מכבי תל אביב תחת הדרכתו של דן סלפטר. בשנת 2021 עברה להתאמן אצל המאמן טסמה אבשירו.
ביוגרפיה > 2017

בתחרות שנערכה בסוף אפריל בתל אביב, קבעה טפרי שיא אישי בריצת 1500 מטר, בתוצאה של 4:21.86 דקות. במאי אותה שנה קבעה בתחרות בתל אביב שיא ישראלי חדש בריצת 5000 מטר, בתוצאה של 16:01.28 דקות. באליפות ישראל שנערכה בתחילת יולי, זכתה טפרי בשתי מדליות, זהב וכסף. מדליית זהב, בריצת 800 מטר עם שיא אישי של 2:13.11 דקות. ומדליית כסף, בריצת 1500 מטר בתוצאה של 4:26.27 דקות.
ביוגרפיה > 2018

בתחרות שנערכה בתל אביב ב-21 באפריל ניצחה טפרי וקבעה שיא אישי בריצת 1500 מטר בתוצאה של 4:14.91 דקות. חמישה ימים לאחר מכן, היא קבעה בריצת 10000 מטר שיא אישי חדש של 33:28.51 דקות. כחודש לאחר מכן, היא קבעה בתחרות שנערכה בתל אביב ב-2 ביוני, בריצת 5000 מטר שיא ישראלי חדש של 15:52.95 דקות. בנובמבר היא השתתפה בשתי תחרויות ל-10 ק"מ (כביש) וניצחה בשתיהן. בתחרות הראשונה היא קבעה שיא אישי של 34:18 דקות, ובתחרות השנייה שנערכה ב-17 בנובמבר היא שיפרה את שיאה האישי והעמידה אותו על תוצאה של 33:42 דקות.
ביוגרפיה > 2019

בתחרת שנערכה ב-קורטרייק, בלגיה ב-13 ביולי 2019 היא קבעה בריצת 5000 מטר שיא ישראלי חדש של 15:08.39 דקות והשיגה את הקריטריון האולימפי לאולימפיאדת טוקיו. 4 ימים לאחר מכן, בתחרות שנערכה בלייז', בלגיה היא קבעה בריצת 1500 מטר שיא ישראלי חדש של 4:11.37 דקות. שבוע לאחר מכן, באליפות ישראל היא זכתה בשתי מדליות, זהב וכסף. מדליית זהב בריצת 1500 מטר בתוצאה של 4:14.07 דקות ומדליית כסף בריצת 800 מטר בתוצאה של 2:07.78 דקות, אחרי שני לנדן (2:06.99 דקות).
ביוגרפיה > 2020

בתחרות באולם שנערכה בצרפת בחודש פברואר, סיימה באיולין-טפרי שביעית בריצת 3000 מטר לאחר ששברה את שיא ישראל וקבעה תוצאה של 8:56.45 דקות. כמה ימים לאחר מכן, בתחרות נוספת שנערכה בצרפת, היא סיימה שישית בריצה זו לאחר שקבעה בשנית שיא ישראלי חדש, של 8:48.85 דקות.
ביוגרפיה > 2021

באליפות אירופה באולם שנערכה במרץ, סיימה באיולין-טפרי במקום השישי בתוצאה של 8:49.13 דקות. חודש לאחר מכן היא ניצחה באליפות ישראל בריצת 10000 מטר בשיא אישי של 31:43.72 דקות. בחודש יוני, היא ניצחה בגביע אירופה בריצת 10000 מטר עם שיא אישי חדש של 31:19.50 דקות, וקבעה את הקריטריון לאולימפיאדת טוקיו. באליפות ישראל שנערכה באותו חודש זכתה במדליית זהב בריצת 1500 מטר בתוצאה של 4:13.60 דקות, לפני אדוה כהן (4:17.30 דקות) וכרואן חלבי (4:20.77 דקות).
באולימפיאדת טוקיו סיימה באיולין-טפרי במקום העשירי בגמר ריצת 5,000 מטר, בזמן של 14:54.39 דקות, והייתה לאתלטית הישראלית השנייה אחרי אסתר רוט-שחמורוב שהשתתפה בגמר אולימפי במקצועות המסלול באתלטיקה. לגמר היא עלתה מהמקום השמיני הכללי במוקדמות, שם סיימה בתוצאה של 14:53.43 דקות וקבעה שיא ישראלי חדש, בשיפור של כ-6 שניות לשיא הקודם של לונה צמטאי-סלפטר. באיולין-טפרי התחרתה גם בריצת ה-10,000 מטר, שם סיימה במקום ה-23.
ביוגרפיה > 2022

באליפות העולם קבעה זמן של 15:44.30 דקות בריצת 5000 מטר ולא העפילה לגמר.
באליפות אירופה סיימה חמישית בריצת 10000 מטר בזמן של 31:24.03 דקות ושמינית בריצת 5000 מטר בזמן של 15:14.36 דקות.
שיאים אישיים > אצטדיון

ריצת 800 מטר: 2:07.78 דקות (2019)
ריצת 1500 מטר: 4:11.37 דקות (2019), שיא ישראל בעבר
ריצת 5000 מטר: 14:53.43 דקות (2021), שיא ישראל
ריצת 10,000 מטר: 31:19.50 דקות (2021)
ריצת 10 קילומטר (כביש): 31:21 דקות (2019)
חצי מרתון: 1:08:29 שעות (2019)
שיאים אישיים > אולם

ריצת 3000 מטר: 8:48.85 דקות (2020), שיא ישראל
הערות שוליים

1 2  https://www.shvoong.co.il/חיזוק-לאתלטיקה-הישראלית-סאלם-באיולין/120687
1 2 3  https://www.shvoong.co.il/פלורנס-קיפלגט-תגיע-לאלפיות-ישראל-ב-10000-מ/120951/
↑    דותן מלאך, ‏"אם לא אמצא ספונסר בקרוב, אצטרך לעבוד במקום להתאמן", בעיתון מקור ראשון, 12 במרץ 2019
↑  סלאמוויט באיולין-טפרי קיבלה אזרחות ישראלית ותוכל לייצג את ישראל, אתר איגוד האתלטיקה בישראל, 15 באפריל 2019
↑  ליאור ברטל, ‏סיפור אהבה שהגיע עד לגמר אולימפי, באתר דבר העובדים בארץ ישראל, 1 באוגוסט 2021
↑  ערן נבון, זוג מנצח: מארו וסלאם טפרי ירוצו יחד באולימפיאדה, באתר ישראל היום, 24 ביוני 2021
↑  ‏באיולין-טפרי סיימה במקום העשירי בריצת 5,000 מטר, באתר ספורט1, 2 באוגוסט 2021
↑  אורן אהרוני, טוקיו, סלאמוויט באיולין-טפרי שברה את השיא הישראלי ב-5,000 מטר - ועלתה לגמר, באתר ynet, 30 ביולי 2021
|  משלחת ישראל לאולימפיאדת טוקיו (2020)  |
| --- | --- | --- |
|  אופניים | שלומי חיימי • עומר שפירא |  |
|  אתלטיקה | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |  |
|  בדמינטון | מישה זילברמן • קסניה פוליקרפובה |  |
|  בייסבול | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |  |
|  ג'ודו | גילי כהן • גילי שריר • טוהר בוטבול • רז הרשקו • ענבר לניר • שגיא מוקי •  תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון    נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |  |
|  גלישת גלים | ענת ליליאור |  |
|  הרמת משקולות | דוד ליטבינוב |  |
|  התעמלות אמנותית |  לינוי אשרם • ניקול זליקמן   נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |  |
|  התעמלות מכשירים |  ארטיום דולגופיאט • ליהיא רז • אלכס שטילוב |  |
|  טאקוונדו |  אבישג סמברג |  |
|  טריאתלון | רן שגיב • שחר שגיב |  |
|  ירי תחרותי | סרגיי ריכטר |  |
|  שחייה | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |  |
|  שחייה אומנותית | שלי בובריצקי • עדן בלכר |  |
|  שחייה במים פתוחים | מתן רודיטי |  |
|  קשתות | איתי שני |  |
|  רכיבה | אשלי בונד • דניאל גולדשטיין-וולדמן • אלברטו משען • טדי ולוק |  |
|  שיט | נויה בר עם • שחר טיבי • יואב כהן • קטי ספיצ'קוב • שי קקון |  |
| --- | --- |
בקרת זהויות :  World Athletics: 14794741
סל קל

סל קל הוא מותג שהפך לשם גנרי עבור כיסא נישא המותאם לתינוקות.
לרוב משמש הסל קל גם כמושב בטיחות להושבת התינוקות בבטחה בעת נסיעה במכונית. בדגמים מסוימים ניתן להסב את הסל קל כך שיחובר על עגלת תינוקות או ישמש ככיסא אוכל.
שמו של הסל קל נגזר מן הקלות שבה ניתן להעבירו ממקום למקום (למשל מן הרכב לבית) מבלי להוציא את התינוק, ובדרך כלל לסל קל יש ידית נשיאה המקלה על ניודו. לעיתים חיבורו של הסל קל לחגורת הבטיחות של הרכב נעשה באמצעות בסיס, דבר המאפשר חיבור לרכב וניתוק ממנו ביתר קלות.
בריאות השימוש בסל קל

כיון שהישיבה בסל קל היא בתנוחה מכופפת, יצאו אורתופדים כנגד הורים המשאירים את תינוקם לזמן ממושך בסל קל. על פי המלצה זו, יש למעט את השימוש בסל קל כדי שלא לגרום להתפתחות איטית או לא-סימטרית של התינוק. מנגד, יש שטענו כי אין בדברים ממש וכי הסל קל בנוי בצורה ארגונומית שאינה גורמת נזק לתינוק[דרוש מקור].
הערות שוליים

↑  מקור באנגלית
| --- | --- |
בקרת זהויות :  NLI: 987007547151105171  NDL: 00917850  NKC: ph386379
עגור כתר לבן-לחיים

| עגור כתר לבן-לחיים |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: עגוראים
תת־סדרה:: תרופודה
משפחה:: עגוריים
סוג:: עגור כתר
מין:: עגור כתר לבן-לחיים
שם מדעי
 Balearica regulorum ‏בנט, 1834
תחום תפוצה


עגור כתר לבן-לחיים (שם מדעי: Balearica regulorum) הוא עוף במשפחת העגוריים. תפוצתו בסוואנות היבשות באפריקה שמדרום לסהרה, אך מקנן באזורים לחים יותר. גובהו של פריט בוגר הוא כ-1 מטר ומשקלו כ-3.5 ק"ג. כפי שמרמז שמו, רוב נוצותיו בצבע אפור. עגור כתר זה היא הציפור הלאומית של אוגנדה ומופיע בסמל ובדגל אוגנדה.
עגור זה, לצד עגור כתר אדום-לחיים, הוא היחיד ממשפחת העגוריים שיכול לשהות על ענפים בזכות אצבע אחורית ארוכה שמאפשרת לו לאחוז בענף. הרגל זה, הוא אחת הסיבות לכך שמיני עגור כתר, הקטנים יחסית, נחשבים דומים לאבותיהם של מיני העגורים החיים כיום.
כמו כל העגורים, עגור הכתר השחור אוכל חרקים, זוחלים ויונקים קטנים.
תת מינים

למין זה שני תת-מינים:
עגור כתר לבן-לחיים מזרח אפריקאי (שם מדעי: Balearica regulorum gibbericeps) תפוצתו ממזרח לקונגו דרך אוגנדה וקניה ועד למזרח דרום אפריקה. לעגור זה שטח גדול יותר מתת המין השני של עור חשוף בצבע אדום בתחתית הראש.
עגור כתר לבן-לחיים דרום אפריקאי (שם מדעי: Balearica regulorum regulorum) תפוצתו מאנגולה ועד לדרום דרום אפריקה.
קינון

החיזור מתבצע על ידי השמעת קולות שנוצרים מניפוח השק שנמצא במעלה הגרון. הצפירה שנשמעת שונה מהקולות שעושים שאר מיני העגורים.
הקן הוא פלטפורמה של עשבים וצמחים שנמצאים בצמחייה הגבוהה שבסביבת מקווי מים. הנקבה מטילה בין 2 לבין 5 ביצים, כאשר הדגירה מתבצעת על ידי שני הזוויגים ונמשכת 28–31 ימים. הגוזלים שנולדים עפים מהקן בין 56 לבין מאה ימים לאחר ההטלה.
הערות שוליים

↑  עגור כתר לבן-לחיים באתר הרשימה האדומה של IUCN
| עגוריים |
| --- | --- | --- |
| עגור | עגור אפור • עגור חן • עגור סיבירי • עגור ברולגה • עגור אדום-ראש • עגור לבן-עורף • עגור כחול • עגור הכתם • עגור שחור-צוואר • עגור יפני • עגור קנדי • עגור אמריקאי |  |
| עגור כתר | עגור כתר לבן-לחיים • עגור כתר אדום-לחיים |  |
| עגור כרבלתי (סוג ומין יחיד) | עגור כרבלתי |  |
סנטניאל

| --- | --- |
סמל סנטניאלסמל סנטניאל
עיריית סנטניאל
עיריית סנטניאל
 מדינה:  ארצות הברית ארצות הברית
 מדינה:  קולורדו קולורדו
 מחוז:  מחוז אראפהו
 ראש העיר:  סטפני פיקו
 תאריך ייסוד:  2001
 שטח:  72 קמ"ר
 גובה:  1,777 מטרים
 אוכלוסייה:  ‏
  ‑ בעיר:  108,418 (1 באפריל 2020)
  ‑ צפיפות:  1,431.9 נפש לקמ"ר (2012)
 קואורדינטות:  39°35′47″N 104°50′38″W﻿ / ﻿39.596388888889°N 104.84388888889°W﻿ / 39.596388888889; -104.84388888889 
 אזור זמן:  UTC -7
 www.centennialco.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סנטניאל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סנטניאל(למפת קולורדו רגילה) דנוור קולורדו ספרינגס  פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.סנטניאל(למפת קולורדו מוגדלת) דנוור קולורדו ספרינגס  פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.סנטניאל  he tabBackground:;tabBorder:#aaa;defaultTab:0;
סנטניאל (אנגלית: Centennial) היא עיר במדינת קולורדו שבארצות הברית. סנטניאל היא העיר העשירית בגודלה מבחינת אוכלוסייה בקולורדו. על פי נתוני לשכת מפקד האוכלוסין של ארצות הברית, אוכלוסיית סנטניאל מנתה 100,377 תושבים ב-2010.
היסטוריה

העיר נוסדה ב-6 בפברואר 2001 בעקבות ההחלטה למזג חלקים ללא ממשל מקומי במחוז אראפהו שבקולורדו. ההחלטה על המיזוג התקבלה במסגרת משאל שנערך ב-12 בספטמבר 2000 כאשר 77% מהקולות תמכו במיזוג. ב-7 בפברואר 2001 סנטניאל קיבלה מעמד של עיר.
הקורפורציה של סנטניאל נבעה בעיקר בעקבות הניסיון של היישוב הסמוך גרינווד לספח חלקים שונים ללא ממשל מקומי לשטחם בניסיון לגרום לכך שכמות משלמי המיסים של היישוב תגדל. בסופו של דבר בבית המשפט נקבע כי לתושבי האזור הזכות להחליט אם ברצונם לעבור קורפורציה על פני סיפוח לתחום גרינווד.
דמוגרפיה

על פי מפקד האוכלוסין של ארצות הברית, נכון לשנת 2010 היו בעיר 100,377 תושבים ו-60,531 משקי בית. 87.4% מהתושבים הם לבנים, 2.4% אפרו-אמריקאים, 0.4% אינדיאנים, 3.6% אסיאתים ו-0.3% מגזעים אחרים.
גאוגרפיה

העיר משתרעת על שטח של כ-72 קילומטרים רבועים. העיר נמצאת 1,777 מטרים מעל פני הים.
העיר מחולקת לשנים על ידי כביש בין-מדינתי 25 שחוצה את העיר, רוב מרכזי הבידור והעסקים בעיר מרוכזים בצד המערבי לכביש. גבולות העיר לא סדירים ומעוררים הטיה בקביעת מחוזות בחירה, בפרט באופן גורף בחלקי המגורים המזרחיים בעיר. סנטניאל מתאפיינת בהרבה גבעות, גאיות, וערוצים. השטחים הפתוחים בעיר מלווים בשבילי בילוי בעיר כמו פארק דה קובנד, ותעלת הייליין.
כלכלה > מרכזי התעסוקה הגדולים

על פי הדו"ח הפיננסי שנתי מקיף של העיר משנת 2013, המעסיקים הגדולים ביותר בעיר היו:
| # | מעסיק |
| --- | --- |
1: OppenheimerFunds
2: Comcast
3: United Launch Alliance
4: Pearson eCollege
5: Connextions, Inc
6: US Foodservice, Inc.
7: Saunders Construction
8: AlloSource
9: National CineMedia
10: IKEA Centennial
הערות שוליים

↑  City of Centennial CAFR
| דגל קולורדו מדינת קולורדו |
| --- | --- | --- |
| בירת המדינה | דנוור |  |
| אזורים גאוגרפיים | המישורים המזרחיים • המטרופולין של דנוור • עמק סן לואיס |  |
| היישובים הגדולים ביותר | דנוור • קולורדו ספרינגס • אורורה • פורט קולינס • לייקווד • ת'ורנטון • ארבאדה • וסטמינסטר • פואבלו • סנטניאל • בולדר • גרילי • לונגמונט • לאבלנד • גראנד ג'נקשן • ברומפילד • קאסל רוק • קומרס סיטי • פארקר • ליטלטון |  |
| נושאים נוספים | מחוזות • סמלים • היסטוריה • דמוגרפיה • יהדות קולורדו |  |
| --- | --- |
בקרת זהויות :  GND: 1035576961  LCCN: no2017110092  MusicBrainz: 96281241-7703-44b4-8444-544a0f65d726  VIAF: 302144645   WorldCat (עם VIAF): 302144645
עונת 1994/1995 בליגת המשנה ההולנדית

| --- | --- |
 מספר משתתפות:  18
 הזוכה:  פורטונה סיטארד 
 מספר משחקים:  306
 מספר שערים:  983 (3.21 בממוצע למשחק)
 מלך השערים:  ג'ון מוטסארס (23) RBC
 → עונת 1993/1994עונת 1995/1996 ←
 
עונת 1994/1995 בליגת המשנה ההולנדית הייתה העונה ה-39 של ליגת המשנה ההולנדית, שהיא הליגה ההולנדית השנייה.
בסיום עונה זו, דה חראפסחאפ ופורטונה סיטארד העפילו לליגה הראשונה.
מבנה

על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, קמבור ופנלו ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 
שיטת פלייאוף הדירוג הוחזרה ו-4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.